રામચંદ્રસૂરિ સમુદાયના હિતરુચિવિજયજી મહારાજ સાહેબને આ બાબતે કૉન્ટૅક્ટ કરવાનો પ્રયત્ન કરવામાં આવ્યો હતો ત્યારે તેમની તબિયત સારી નથી કહીને તેમની સાથે ‘મિડ-ડે’ના પ્રતિનિધિને વાત કરવા નહોતી દીધી, પણ તેમના બદલે દીક્ષાનું તમામ કામ સંભાળી રહેલા તેમ જ હિતરુચિવિજયજી મહારાજસાહેબ સાથે છેલ્લાં વીસ વર્ષથી પણ વધુ સમયથી સાથે રહેલા અને તેમનું તમામ કામ સંભાળતા ઉત્તમ શાહે ‘મિડ-ડે’ને કહ્યું હતું કે ‘નીલેશભાઈ, તેમનાં પત્ની અને દીકરીને અમે કઈ રીતે જબરદસ્તીથી દીક્ષા આપી શકીએ? તેઓ સહપરિવાર પોતાની મરજીથી દીક્ષા લઈ રહ્યા છે. આ એક જાહેર પ્રસંગ છે અને અમે કોઈ છૂપી રીતે દીક્ષા યોજી નથી રહ્યા અને ચેતનભાઈને મહારાજસાહેબને મળવા દેવામાં નથી આવતા એ વાત તદ્દન ખોટી છે. તેઓ એકાદ વાર આવ્યા હતા અને તેમની તબિયત સારી નહીં હોય તો તેઓ નહીં મળ્યા હોય અને ચેતનભાઈને તેમના ભાઈ નીલેશ સાથે મળવા દેવામાં નથી આવતા એ વાત પણ સાવ ખોટી છે.’